गीता दत्त (जन्मः गीता घोष राय चौधरी; २३ नवम्बर १९३० - २० जुलाई १९७२) विख्यात भारतीय गायिका छल। हिनकर जन्म भारतक विभाजनसँ पहिने फरीदपुरमे भेल छल। गीता हिन्दी सिनेमामे एक पार्श्व गायिकाक रूपमे अपन विशेष पहिचान बनेने अछि।
 गीता घोष राय चौधरी अपन परिवारक १० बच्चासभमे सँ एक छल। हुनकर जन्म इदिलपुर नामक गाममे एक अमीर जमिन्दार परिवारमे भेल छल, जे एखन बंगलादेशक शरियतपुर जिलामे अबैत अछि मुदा ओहि समयमे ई स्थान बङ्गाल प्रान्त, ब्रिटिश भारतक फरीदपुर जिलामे छल। हुनकर परिवार अपन भूमि आ सम्पतिसभकें बेचबिखन करि सन् १९४० कऽ शुरुआती वर्षमे कोलकाता आ असम चलि गेल। सन् १९४२ मे, हिनकर माता-पिता बम्बे कऽ एक अपार्टमेन्टमे रहऽ लागल। [२] गीता बारह वर्षक छल आ ओ बङ्गाली उच्च विद्यालयमे अपन विद्यालय शिक्षा जारी राखने छल।
 हिन्दी चलचित्र बाजी कऽ गीतक रेकर्डिङ्गक समयमे, गीता ई चलचित्रक युवा निर्देशक, गुरु दत्त सँ भेट भेल। हुनकर प्रेम-सम्बन्ध २६ मई १९५३ कें विवाह भेलाक बाद समाप्त भेल छल। ई दुनूकें तीन बच्चा भेलः तरुण (१९५४-१९८५), अरुण (१९५६-२०१४) आ नीना (जन्मः १९६४)। गीता उल्लेखनीय सङ्गीत निर्देशकसभ सुधीर दासगुप्ता आ अनिल चटर्जीक धुन पर गाबैत कयन गैर-चलचित्र गाना सेहो रेकर्ड केनए छल।
 सन् १९५७ मे, गुरु दत्त अपन समकक्षी गीता दत्तक सङ्ग गायिकाक रूपमे चलचित्र गौरी जारी केनए छल। ई सिनेमास्कोपमे भारतक पहिल चलचित्र होमए वाला छल, मुदा चलचित्र छायाङ्कनक किछ दिन बाद ई परियोजना रोकि देल गेल। ताबे धरि, गुरुदत्त वहीदा रहमानक सङ् प्रेम-सम्बन्ध स्थापित करि लेने छल आ गीता सोमरस पीनाए आरम्भ करि देने छल। [३] गुरु आ वहीदाक विवाह भेलाक बाद गीताक गायन करियर प्रभावित भऽ गेल छल। 